Auspuf (roz za kedy tyż s polskigo "wydechowo ruła") je tajla auta, kero suży do pozbycio sie spalinōw raus ze silnika. Mo forma dugij, pogńōnyj abo poszwajsowanyj ruły ô roztomajtych szyrzkach, kero kōńczy sie nojczyńści na zadku auta. Auspufkolektōr – rułki podepńōne do cylindrōw, połōnczōne rubszōm zbiorczōm rułōm, bez kere spaliny dostowajōm sie do dalszych tajlōw auspufa. Katalizatōr – suży do zmyńszynio ymisyje szterujōncych gazōw, jak: czad, tlynki azotu. Tōmnik – szyroko, plaskato tajla ruły, nojczyńści naroz przi kōńcu auspufa. Je potrzebno do wyciszynio klangōw silnika.